Sfortunament, kif ji ġ ri meta jqumu l-polemiċi, l-messaġġ ma joħroġx ċar. Ħafna vuċijiet jħawwdu l-borma u jispiċċaw jgħattu dak li huwa dirett. Mhux kullħadd fehem l-pożizzjoni tagħna. Għalhekk xtaqt nfakkar l-ewwel x'qal il-Prim Ministru u it-tieni li aħna determinati li ma ndaħlux fil-liġijiet tagħna din is-sistema jekk din tnaqqas mid-drittijiet taċ-ċittadin tagħna fl-użu tal-informazzjoni mill-internet. Il-Prim Ministru kien iddikjara ċar u tond li huwa jemmen li għandu jkun hemm aċċess mingħajr xkiel ta' persuna għall-Internet; id-dritt għall-informazzjoni u l-libertà tal-espressjoni permezz tal-internet; u d-dritt li jiddeċiedi x'informazzjoni jikkomunika. Mhux biss imma li dawn għandhom jsiru liġi f'pajjiżna. Għalhekk il-Prim Ministru ser iressaq liġi fil-Parlament li tiggarantixxi dawn id-drittijiet ċivili ġodda f'pajjiżna. Dan però ma jfisserx li l-liġi għandha tieqaf milli tipprovdi għal min jabbuża u jwettaq reati kriminali permezz tal-internet. Nieħu l-okkazzjoni sabiex infakkar li kull Gvern immexxi mill-PN kien dejjem fuq quddiem nett biex ġab hawn kull mezz teknoloġiku modern, t-tieni li kull tibdil li dan il-mezz ġdid ta' komunikazzjoni ġab miegħu mexxiħ u għenu jikber, u dan għax għalih it-teknoloġija hija strument fl-istrateġija edukattiva, soċjali u ekonomika għall-ġid tal-poplu kollu specjalment iż-żgħażagħ. Il-fatti juru li aħna konna dejjem favur iż-żgħażagħ u dejjem mexxejna 'l-quddiem l-aġenda tagħhom.
Iż-żgħażagħ fuq quddiem fl-Kwistjoni tal-ACTA